অপারেশন সিঁদুরের সময় সেনাবাহিনীর গতিবিধির তথ্য পাচার, ধৃত ১

ওয়েব ডেস্ক: ‘অপারেশন সিঁদুর’ –র (Operation Sindoor) সময় ভারতীয় সেনাবাহিনীর (Indian Army) গতিবিধি পাক গুপ্তচর সংস্থাকে (Pakistan’s spy agency) জানানোর অভিযোগ। এই অভিযোগের ভিত্তিতে মঙ্গলবার পাঞ্জাব (Punjab) থেকে গগনদীপ সিং নামে এক ব্যক্তিকে গ্রেফতার করেছে পাঞ্জাব পুলিশ (Punjab Police) । যার বিরুদ্ধে ‘অপারেশন সিঁদুর’ –র (Operation Sindoor) সময় ভারতীয় সেনাবাহিনীর গতিবিধি সম্পর্কে পাকিস্তানের ইন্টার-সার্ভিসেস ইন্টেলিজেন্সকে (Inter-Services Intelligence) তথ্য আদানপ্রদানের অভিযোগ রয়েছে।

২২ এপ্রিল পহেলগামে হত্যালীলা চালায় পাক মদতপুষ্ট জঙ্গিগোষ্ঠী। ২৬ জন নিরীহ পর্যটককে ধর্মীয় পরিচয় জেনে খুন করা হয়। এই ঘটনার জবাব ৭ মে মধ্যরাতে দেয় ভারত। অপারেশন সিঁদুর (Operation Sindoor) অভিযানে পাকিস্তান ও পাক অধিকৃত কাশ্মীরের জঙ্গিঘাঁটিগুলি গুঁড়িয়ে দেওয়া হয়। তারপর দুই দেশের সিদ্ধান্তে যুদ্ধবিরতির ঘোষণা হলেও, সংঘর্ষবিরতি লঙ্ঘন করে পাকিস্তান (Pakistan) । তবে আপাতত যুদ্ধ আবহ স্থগিত।

আরও পড়ুন: বন্যায় বিপর্যস্ত উত্তর-পূর্বের রাজ্যগুলি, মুখ্যমন্ত্রীদের ফোন করে পূর্ণ সহযোগিতার আশ্বাস প্রধানমন্ত্রীর

অপারেশন সিঁদুরের (Operation Sindoor) সময় সেনাদের গোপন তথ্য পাচারের অভিযোগে এবার পাকিস্তান থেকে গ্রেফতার করা হল গগনদ্বীপ সিং-কে। জানা গিয়েছে, বিগত পাঁচ বছর ধরে খলিস্তানি জঙ্গি নেতার সঙ্গে যোগাযোগ ছিল অভিযুক্তের। তার মাধ্যমেই পাক গুপ্তচরদের সঙ্গে যোগাযোগ হয়েছিল অভিযুক্তের। সূত্রের খবর, টাকার বিনিময়ে ভারতীয় সেনার গুরুত্বপূর্ণ তথ্য পাক গুপ্তচরদের পাচার করত সে।

পাঞ্জাবের ডিজিপি X- হ্যাণ্ডেলে পোস্ট করে লিখেছেন,’পাঞ্জাবের কাউন্টার-ইন্টেলিজেন্স থেকে প্রাপ্ত তথ্যের ভিত্তিতে দ্রুত পদক্ষেপ গ্রহণ করে তরন তারন পুলিশ একটি যৌথ অভিযানে চালায়। গ্রেফতার করা হয় গগনদীপ সিং ওরফে গগনকে। পুলিশ সূত্রে খবর, অভিযুক্তের কাছ থেকে মোবাইল ফোন বাজেয়াপ্ত করা হয়েছে। সেই ফোনে প্রায় ২০ জন ISI-এজেন্টের নম্বর মিলেছে। আরও কার কার সঙ্গে ধৃতের যোগাযোগ ছিল সেই বিষয়টি খতিয়ে দেখছে পুলিশ।

দেখুন অন্য খবর